borgere i visse byer, der for et almindelig parcelhus, betaler penge i grundskyld

Jeg er skam ikke ude på fremstille byboer som onde gniere, der får alt betalt og dem på landet er stakler. Jeg er helt med på at det er dyrt at bo i byen. Jeg har et hus i København (som jeg ikke bor i, dog), så jeg kender godt problemet :o)

Jeg taler kun om opbakning til grøn omstilling og den balance det kræver. Markante afgifter på varer der primært forbruges på landet kombineret med med støtte til produkter der primært kan bruges i byen er ubalancerede og medfører modstand.

Men ok, så vi må ikke hæve afgiften på de fossile brændstoffer, men hvad er så dit forslag?

Afgift på CO2 er nok uomgængeligt. Og svært. Især svært når det involverer import af varer, der har krævet store udledninger i produktionsfasen. Og især svært når det påvirker export-erhverv, som dermed stilles ringere end deres udenlandske konkurrenter. Alle eksportvirksomheder forbruger energi og brændstof, så der er ingen simple løsninger her.

Vi er ikke uenige i at der bliver nødt til at komme højere afgifter på diesel mv. - selv om det rammer socialt og demografisk skævt og laver ballade for virksomhederne. Kunsten er at identificere de grupper der rammes særligt og kompensere dem. Og at være fair. Ikke noget med at slå hårdt ned på diesel men friholde andre udledninger. Og især ikke når diesel i forvejen har større afgifter end øvrige udledninger i form af afgifter på køretøjet.

Principielt bør der være akkurat samme afgift per kg CO2 uanset kilde. En liter diesel udleder i nærheden af 2,5 kg. Afgift på en 5'er/kg vil lægge prisen på en liter diesel omkring 15-17 kroner. Det lyder umiddelbart ret højt i mine ører; men lad os bare tage det tal. Og så gennemføre det alle vegne. Så bør der også være 12.500 kroner i afgifter på 1000 liter fyringsolie, som i praksis udleder lige så meget CO2 som 1000 liter diesel. Og en flybillet til et ferieparadis som medfører udledning af 5 tons CO2 bør så afgiftsbelægges med 25.000 kroner. Benzin skal vel også afgiftsbelægges i den størrelsesorden, ligesom naturgas, flaskegas, plastik emner der skal forbrændes ved end of life mv. Brænde bør også afgiftsbelægges (og modsvares af tilskud ved fremstilling, ganske som SNG, brint mv). Der skal 50 kr/kg afgift på oksekød grundet CO2 udledt i koens opvækst. Listen er legio. Tilsvarende må man forestille sig at stål og cement og biler og alle mulige andre materialer, der har krævet en masse energi at fremstille også afgiftsbelægges ved import. El skal være uden afgifter; men til gengæld skal værkerne betale CO2 afgifter på eventuelle afbrændinger og el-import skal belægges med afgifter baseret på udledningerne.

Der skal så ansættes en masse DJØF'ere til at udregne og gennemføre kompensation til eksporterhvervene og der skal opfindes kompensationer til udsatte grupper. Somehow. Det bliver ikke sjovt at kigge på. Men vil være nødvendigt indtil afgifterne bliver internationale - og der går lang, lang tid.

de grænseværdier de er typegodkendt til

Biler (mv.) skal udelukkende afgiftsbelægges på de faktiske udledninger (dvs på brændstoffet) - ikke på normer og grænseværdier og pris og motorstørrelse/type og andet pis.

At lave afgift på både bilen og dens brændstof er dobbeltkonfekt. Man må vælge en stol at sidde på. At lave ubalanceret høje afgifter på diesel og i tillæg have afgifter på bilen gør kun problemet jeg påtaler værre.

Det er banalt ikke værre for klimaet at køre dieselbil end så mange andre ting folk gør "ustraffet" - derfor er det urimeligt at forlange afgifter for dette ene forbrug som er helt uden proportioner til andre udledninger.

Jeg er med på at vi har andre miljøproblemer end klimaet når vi taler dieselbiler; men det er en lidt anden snak og løses automatisk parallelt med klimaproblemet.

Har du set hvor lidt man betaler i NOx afgift for en liter diesel?

Det er som nævnt en helt andet debat, som ikke vedrører klimaet synderligt. Det løser sig selv når CO2 håndteringen dræber fossilbilerne og indtil da skal vi kræve teknologi a la USA - inklusive DEF, som har været påkrævet "over there" i mere end 10 år. Det er ikke et argument for meget høje dieselsafgifter i mine øjne - der er bedre værktøjer.

Jeg håber ikke der er nogen der køber en brugt Fiesta for 15.000kr og køre 40.000km/årligt over en periode på 3år

Jeg kører bag dem dagligt ude i Polle-land og indånder resultatet. You'd be surprised. Problemet er, at afgiften ligger på køretøjet frem for brændstoffet. Så må man sno sig, sagde ålen. Og lavindkomstgrupperne uden kreditværdighed (som jeg ikke tilhører, i øvrigt, det er ikke fordi jeg jamrer) har ikke noget andet valg - de gør det skam ikke på grund af ondskab; men fordi det er det som kan lade sig gi' sig.